ካፒታሊዝም_ኮሮናቫይረስ_ድህነት Capitalism_Vs_CoronaVirus_and_Poverty ዛሬ ፋና የሁዋን ኮሮና ቫይረስ መመርመሪያ ኬሚካል ከጀርመን ሀገር እየመጣ እንደሆነ ሲዘግብ ነበር እኛም በ21ኛው ክፍለዘመን ነው እየኖርን ያለነው እንግዲህ ወረርሽኙ ከታወቀ ወር አለፈው በ10ሺዎች ተጠቁ ከ360 በላይ ሴፒየኖች ሞተውበትና ከ18 በላይ ሀገራት ላይ ተሰራጭቶ ፀሐይ የሞቀው ሃቅ ከሆነ ሰነበተ ሆኖም ወደ ሀገር ውስጥ የሚገቡ መንገደኞችን ሙቀት በመለካት የቫይረሱን ተጠቂዎች እየለየን ነው ከሚለው ያፈጠጠ ቅጥፈት ውጪ የሚታይ ምንም ቅድመጥንቃቄ የለም የዓለም የጤና ድርጅት ለወረርሽኙ ከፍተኛ ተጋላጭ ከሆኑ ሀገራት ኢትዮያን በቀዳሚነት አስቀምጧታል ET ደግሞ በየቀኑ ወደ ቻይና የሚያደርጋቸውን አምስት በረራዎች እንኳን ሊያቆም የትራንስፖርት ዋጋውን almost በእጥፍ ጨምሮ ሽቀላውን እያጧጧፈ ነው አሉ መቼም በዚህ ውሳኔ መንግስትን እንጂ አየር መንገዱን መውቀስ አይቻልም ይህ ትልቅ የሀገር ጉዳይ ነው ኃያሏን ቻይና እንኳን በእጅጉ እየፈተነ ያለው ይህ የኮሮና ቫይረስ ሀገር ውስጥ ቢገባ ኢትዮጵያ በየትኛው ጫንቃዋ ነው የምትችለው ከድህነት የከፋ ድንቁርና ነው ያለብን ትላንት አንዲት ቻይናዊ መገናኛ አከባቢ ማስክ አድርጋ ስትጓዝ እንዳየ ጓደኛዬ ሲያጫውተኝ ነበር በዚያ ሰዓትና በዚያ ስፍራ አንዲት ቻይናዊን ከተቀረው መንገደኛ ለይቶ ለኮሮና ቫይረስ ተጋላጭ የሚያደርጋት ምንም ነገር የለም ልዩነቱ የግንዛቤ ጉዳይ ብቻ ነው እኛ መረጃ እንኳን በትክክል ማግኘት ብርቃችን ነው እስካሁን ወረርሽኙ ስላለመግባቱም እርግጠኞች አይደለንም ቫይረሱ ምንም ያህል የተወሳሰበና በቀላሉ የሚተላለፍ ቢሆንም እንኳን ይህ ችግር ቻይናን ጨምሮ ለካፒታሊስት ዓለም ጊዜያዊ ፈተና ብቻ ነው በቅርቡ ክትባት እንደሚያገኙለት 100 እርግጠኛ ሆነን መናገር እንችላለን ምዕራባዊያኑ ከቻይና እኩል ጉዳዬ ብለው ይታመማሉ ክትባቱን በሶስት ወር ካላደረስን ሞተን እንገኛለን እያሉ ሲምሉ ቅዱሳን ይመስላሉ በደቡባዊ ቦስተን በፍጥነት እያተዛመተ ላለው ኮሮና ቫይረስ ክትባት የሚሆን ምርትን ሮቦቶች ካሁኑ ማምረት ጀምረዋል በካምብሪጂ የሞዴርና ቴራፒውቲክስ ተመራማሪዎች የቤተሙከራ ጥናት ጊዜውን በማሳጠር በአጭር ጊዜ መድኃኒት የሚገኝበትን መንገድ እያሰሱ ነው ሆኖም አሜሪካዊያኑ ቅዱሳን ሆነው አይደለም ለካፒታሊስቶች ኮሮና ቫይረስም ጮማ ቢዝነስ ነው የሀገሪቱ ህግ ፓለቲከኛውና ነጋዴው ሁሉ ይህንን ምርምር የሚደግፍ ነው በወረርሽኝ ወቅት የመድኃኒት አምራቾች የአክሲዮን ገበያ ጣሪያ ይነካል Y.N.H የኮሮና ወረርሽኝ ኢትዮጵያ ቢገባ ካፒታሊዝም ለኛ አይነቱ ደሃ ህዝብ ምንድነው የሚፈይድልን የሚፈታ መቀነት ስለሌለን የምርምር ትሩፋቶቹ እኛን ያማከሉ አይሆኑም የአፍና የአፍንጫ መሸፈኛ ማስክ ሳይቀር ከውጪ ስለምናስመጣ የሀብታም መጫወቻ ብቻ ነው የምንሆነው ወረርሽኙ ትልቅ የንፅህና አጠባበቅ ግንዛቤና ተዛማጅ እውቀቶች የሚያስፈልጉት ነው ኢትዮጵያ ደግሞ ከ250ሺ በላይ የሚበልጡ ዕድሜያቸው ከ5 ዓመት በታች የሆኑ ህፃናት በየዓመቱ በተቅማጥ በሽታ የሚሞቱባት ሀገር ነች ድንቁርናችን መቼም ከድህነታችን ቢከፋ እንጂ አያንስም ጥቅምት 25 ቀን 1898 ዓ.ም በሰገራ አማካኝነት የሚተላለፉ በሽታዎች መበራከታቸውን በጊዜው የህክምና አገልግሎት ይሰጡ የነበሩት ሩሲያውያኖች ስለነገሯቸው ዳግማዊ አፄ ሚኒሊክ ይህንን አዋጅ አስነግረው ነበር ህዝቤ ሆይ በእዳሪ የሚተላለፉ በሽታዎች እየተበራከቱ ነውና እዳሪህን በመኖሪያ ቤትህ አጠገብ ጉድጓድ እየቆፈርክ ተቀመጥ ሳትቆፍር እዳሪ ተቀምጠህ ክፉ በሽታ የተገኘብህ እንደሆነ መቀጫህን ለደመወዝተኛ አደርገዋለሁ አዋጁ ከተነገረ 115 አመታት አልፈውታል ህዝቤ ግን አሁንም እዛው ነው የአለም ጤና ድርጅትና የተባበሩት የህፃናት መርጃ ድርጅት ዩኒሴፍ በጋራ እ.ኤ.አ በ2010 ጥናት አድርገው ይፋ ያደረጉት መረጃ እንደሚያመለክተው በኢትዮጵያ ውስጥ ከጠቅላላው ህዝብ ወደ ግማሽ የሚጠጋው በሜዳ ላይ የሚፀዳዳ ነው የሁዋን ኮሮና በዚህ ዓይነት ከእልቂትም የከፋ አደጋ እንደሚያመጣ ሊታወቅ ይገባል መንግስት ከፍተኛ ኪሳራ ውስጥ ቢወድቅ እንኳን ከሚመጣው የከፋ አደጋ ስለማይብስ ቢያንስ የቻይና በረራዎቹን ያግድልን አየር መንገዱ የበረራ አስተናጋጆች የአፍና አፍንጫ መሸፈኛ ጭምብል እንዳያደርጉ መከልከሉም በጣም አሳፋሪ ነው የኢትዮጵያ አየር መንገድ ከ10ሺህ በላይ ሰራተኞችች አሉት ትልቅ ድምፅ መሆን ይችላሉ ይገባቸዋልም የተወሰነ ሰራተኛ ብቻ ጉዳዩ ትኩረት እንዲያገኝ አድማ ቢያደርግ ኪሳራ ነው ለአፈና እንዲመች ተብሎ የሰራተኛ ማህበር እንኳን የሌለው አየር መንገድ ነው የጋራ ውሳኔ ላይ ተደርሶ አሁኑኑ መንግስትና ድርጅቱ ላይ ተፅዕኖ ሊደረግ ይገባል ሀኪሞችም በጉዳዩ ላይ በሚኖራቸው የእውቀትና የሞራል ልዕልና መንግትን ሀይ ቢሉት ይበጃል ኩሩ የሆነው የሀበሻ ህዝብ ቂጡን ለመጥረግና እጁን ለመታጠብ ክብር ያልበቃ መሀይም እንደሆነ ከእነርሱ በላይ ማንም አይረዳም አደጋውን ስለሚረዱት ቢያንስ የግንዛቤ ስራ በመስራት የመንግስትን ረብ የለሽ ፕሮፓጋንዳ መመከት ይቻላል ኮሮና እንደ ሳርስና ኢቦላ ወረርሽኝ ሪስክ ወስደን እንዳሻን ወደየሀገራቱ የምንበርበት ዓይነት በሽታ አታይደለም እንደ ህዳር በሽታም ከኮሮና የምታስጥለን ሀኪም ዘነበች የለችንም ሀኪም ዘነበች እ.ኤ.አ በ1918 እና 1919 ዓ.ም ስፓኒሽ ፍሉ የህዳር በሽታ የተባለ ወረርሽኝ ዓለምን ባተራመሰበትና 13ኛውን የአውሮጳ ህዝብ በፈጀበት ዘመን በኢትዮጵያም ሰው በተቀመጠበትና በተኛበት ሞቶ በሚቀርበት ሰው ሞቶ ቀባሪ በማጣቱ ጅብ የሰው ስጋ አማርጦ በሚላበት በዚያ ክፉ ዘመን የነበሩ ኢትዮጵያዊ የባህል መድኃኒት አዋቂ ነበሩ ወደ አዲስ አበባ ከተማ መጥተውም ከቦታ ቦታ እየተዘዋወሩ የአገሬ ህዝብ ሆይ ከዚህ አስከፊ ወረርሽኝ በሽታ ለመዳን ከፈለግህ የአበሻ አረቄ ካቲካላ ጠጣበት ቀይ ሽንኩርት ልጠህ በክር አስረህ በቤት በርና መስኮት ላይ አንጠልጥል በማለት መከሩ ሰዉም እንደታዘዘው አድርጎ ተፈወሰ 